Por

Unu kor'

Unu am'

Pluraj poroj



Per

Unu buŝ'

Unu haŭt'

Pluraj tuŝoj



Tutkore

Ne signifas ekskluzive

Vive

Ami ne nepras unuoble

Noble

Kunardu ĉiuj braĝoj



Por

Unu kor'

Unu korp'

Tiom da kaĝoj!



Refreno

Amu rin

Vi tiel des pli kapablos ami min

Mi dank' al ri des pli lernos ami vin

Mi petas do kara, se vi amas min,

Amu min kaj rin, amu nin



Amu rin

Amo elkoriĝas ĉiam kaj sen fin'

Malutilas ĝin gardi en sia sin'

Mi ne estu kial' por via abstin'

Amu rin kaj min, amu nin



Amu, amu



Sub

Unu arĉ'

Unu man'

Pluraj kordoj



Al

Unu dom'

Unu hom'

Pluraj pordoj



Fidinde

Ne signifas fidele

Bele

Ami ne nepras ununure

Mure, sekure, serure



Refreno x 2



En

Unu mont'

Unu rok'

Pluraj fontoj